
 Gumu-Gumu anali wosangalala. Anali kupita kukasambira.






 "BBRRRAAAP! GHRRUMB!" Banja lake limene linali losangalalanso linanena.



 Mphuno ya Gumu-Gumu inagwira madzi ndi...



 HOOOOSH!



 Mtsinje unamzinga.



 Gumu-Gumu anasambira ndi miyendo yake ndi kugwedeza mchila wake.



 "Atate onani! Ndili kusambira! Onani...!"






 "...Atate?"



 Gumu-Gumu anayang'ana kutsogolo ndi kumbuyo. Anayang'ana kudzanja la manja, ndiponso kudzanja la manzere. "Atate?"



 Anali yekha. Banja lake linakasambira kwina kopanda iye.



 Katumbu anayandama pafupi naye.



 "AKatumbu inu, kodi mwaliona banja langa? anafunsa Gumu-Gumu.



 "Ai, koma ndaona nyenyezi zambiri." anatero Katumbu. "Kodi ungafune kuziona nawenso?"



 "Mwina nthawi ina. Zikomo!" anati Gumu-Gumu



 Pamenepo - "BRROFFTT! RRRAAPP!



 Inali banja lake! Anasekerera mofatsa nakondwa Gumu-Gumu, ndi kusambira kumene mvekero analili.



 Mwadzidzidzi, dofini inalumpha kutsogolo kwakwe.



 "Kodi mudziwa kumene kuli banja langa, amai dofini?" anafunsa Gumu-Gumu.






 "Ai, koma ndidziwa kumene kuli nsomba zokoma kwambiri," inanena dofini. "Siungafune kukadya imodzi?"



 "Mwina nthawi ina. Zikomo!" anati Gumu-Gumu



 Pamenepo - "DRRUPHH! GHRAAAP!"



 Linali banja lake! Gumu-Gumu anasekerera mofatsa ndimokondwera, ndi kusambira kumene mvekero inali kumvekera.



 Nkhono inali itagona pa mwala m'mbali mwa mtsinje.



 "Kodi mungathe kundithandizira kupeza banja langa, abale a nkhono?" anafunsa Gumu-Gumu.



 "Ndingathe kuthandiza kupeza mwala wabwino wokhalapo ngati ufuna," inati nkhono.



 "Mwina nthawi ina. Zikomo!" ananena Gumu-Gumu.



 Pamenepo - PHBTHRR! FFRAFFFT!"



 Inali banja lake! Gumu-Gumu anasekerera mofatsa mokondwerera, ndi kusambira kumene mvekero inalili.



 Gumu-Gumu anaona ching'ona chachikulu. Ting'ona tating'onoting'ono tinasambira ndi kumzungulira.






 "Kodi mwalionako banja langa, agogo Ng'ona?"



 Gumu-Gumu anafunsa.




 "Kodi dzina lako ndiwe Gumu-Gumu?" inafunsa ng'ona yokalamba ija.






 "Inde, ndine Gumu-Gumu," anati.



 "Indedi ndaiwona banja lako! Layamba kale kukufunafuna, iwe wachichepele.



 Imva! Uko kumunsi kwa mtsinje! Kodi ulikuwamva?"




 Gumu-Gumu anamvetsera. Tonse tiana ta ng'ona ting'ono ting'ono tinamvetseranso.






 Pamenepo, kuchokera kuphompho kwamtsinje - "GHRAPP! GUMU! BRRAFFTT! GUMU! GUUUUM! GOOOOOOM!"






 Linali banja lake, ndipo silinali kutali konse! Gumu-Gumu anasekerera mofatsa, ndi kusambira kumene kunali kumveka mvekero.



 Posachedwa, Gumu-Gumu anafika pamchenga. Anakwawirapo. Anali atalema ndi kusambira.






 "Gumu -Gumu?" mau yananena.



 "Atate?"



 Chithunzithunzi chakuda chinabwera pafupi ndi iye.



 "Atate!"






 Atate anakhotera kwa Gumu-Gumu namusuntha mwachikondi.






 Takulandira, Gumu-Gumu! anatero atate.






 "Kodi unapita kuti?"



 "Ndinapita moyenda! anatero  Gumu-Gumu  nagwedeza mchila wake.



 ndiponso ndidzapitanso mawa!"




 Gumu-Gumu amakhala mumtsinje wa Zambezi pamodzi ndi banja lake la ng'ona zaphokoso. Amasambira masiku onse, amagwira nsomba ndi tinyama ting'ono ting'ono pa nthawi ya chakudya chamasana. Gumu-Gumu amakomana ndi nyama zina monga   nsomba.katumbu, nkhono, mbalame zam'madzi, anthu obedza nsomba mumabwato, njati, njoka ndi nyama zina zake.



 
 



 
  Kodi ndi angati anzake a Gumu-Gumu amene mungathe kulata patsambali ndi lolondolapo?

 Gumu-Gumu ndi ulendo woopsa (Chinyanja)



 Gumu-Gumu Ng'ona ali pa kusambira koyamba wazindikira kuti banja lake lasambira kwina popanda iye. Kodi adzalipeza banja lake? Sambirani pamodzi ndi Gumu-Gumu mumtsinje wa Zambezi ndipo akomana ndi nyama zosiyanasiyana mumsenga wake.



 This is a Level 2 book for children who recognize familiar words and can read new words with help.

